Diari Oficial de la Generalitat Valenciana


Sumari del DOGV 5276, del 08-06-2006 (2006/6263)

ORDE d'11 d'abril de 2006, de la Conselleria d'Empresa, Universitat i Ciència, per la qual es creen fitxers informatitzats amb dades de caràcter personal.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/04/11/(3)/dof/vci/html**

### Dades del document

Número de DOGV
:   5276

Data del DOGV
:   08-06-2006

Secció del DOGV
:   I. DISPOSICIONS GENERALS

Número del document
:   2006/6263


Data del document
:   11-04-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * Conselleria Empresa, Universitat i Ciència
    * dades personals
    * base de dades
    * legislació
    * administració regional

ORDE d'11 d'abril de 2006, de la Conselleria d'Empresa, Universitat i Ciència, per la qual es creen fitxers informatitzats amb dades de caràcter personal. [2006/6263]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que hi serà d'aplicació a les dades de caràcter personal registrades en suport físic que les faça susceptibles de tractament, i a qualsevol modalitat d'ús posterior d'estes dades pels sectors públic i privat.  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques, només podrà fer-se mitjançant disposició general publicada en el Boletín Oficial del Estado o diari oficial corresponent.   
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en l'article 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats, l'exercici dels quals recau en la conselleria competent per raó de la matèria.  
Per tot això, d'acord amb el que s'establix en l'article 35 e) de la Llei de la Generalitat Valenciana 5/1983, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, resolc  
Primer   
La present orde té per objecte la creació i regulació dels fitxers de tractament de dades de caràcter personal que s'indiquen en l'annex, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Segon   
Els responsables dels fitxers informatitzats de referència adoptaran les mesures de gestió i organització que calga per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Tercer  
Els afectats del fitxer informatitzat poden exercir el seu dret d'accés, rectificació i cancel·lació de dades, quan corresponga, davant l'òrgan administratiu que es concreta en la present orde.  
Disposició final  
La present orde entrarà en vigor l'endemà de la publicació en el Diari Oficial de la Generalitat.  
València, 11 d'abril de 2006  
El conseller d'Empresa, Universitat i Ciència  
Justo Nieto Nieto  
ANNEX  
Fitxer automatitzat amb dades de caràcter personal per al control d'accés a la Conselleria d'Empresa, Universitat i Ciència: videovigilància.  
A) Denominació del fitxer:  
Fitxer de videovigilància.  
B) Finalitat i ús del fitxer:  
Controlar les persones que accedixen a les diferents dependències administratives a fi de garantir la seguretat en les instal·lacions.  
C) Persones o col·lectius sobre els quals es pretén obtenir dades de caràcter personal o que resulten obligats a subministrar-les:  
Totes aquelles persones físiques que acudisquen a les dependències administratives de la Conselleria amb la finalitat d'efectuar activitats relacionades amb les pròpies de les unitats visitades.  
D) Procediment de recollida de dades:  
Són captades mitjançant videocàmeres instal.lades en els accessos.  
E) Estructura bàsica del fitxer:  
Dades de caràcter identificador:   
Captació d'imatges de les persones que accedixen a la Conselleria que queden registrades en un suport de disc dur.  
F) Cessions de dades previstes:  
No previstes, llevat dels casos establits per llei.  
G) Òrgan responsable del fitxer:  
La Conselleria d'Empresa, Universitat i Ciència.  
H) Servici o centre directiu davant el qual es poden exercir els drets d'accés, rectificació o cancel.lació:  
La Secretaria General Administrativa.  
I) Mesures de seguretat:  
S'adoptaran les mesures de seguretat de nivell bàsic previstes en el capítol II.   
J) Denominació del fitxer:  
Llista diària de visites.  
K) Finalitat i ús del fitxer:  
Controlar les persones que accedixen a les diferents dependències administratives a fi de garantir la seguretat en les instal.lacions.  
L) Persones o col·lectius sobre els quals es pretén obtenir dades de caràcter personal o que resulten obligats a subministrar-les:  
Totes aquelles persones físiques que acudisquen a les dependències administratives de la Conselleria amb la finalitat d'efectuar activitats relacionades amb les pròpies de les unitats visitades.  
M) Procediment de recollida de dades:  
Són aportades pels interessats mitjançant l'exhibició del document nacional d'identitat.  
N) Estructura bàsica del fitxer:  
Dades de caràcter identificador:   
Nom i cognoms.  
Número del document nacional d'identitat.  
Dades no personals:  
Data de la visita.  
Número targeta de visita.  
Unitat administrativa de destinació.  
Hora d'entrada i eixida de les dependències.  
O) Cessions de dades previstes:  
No previstes, llevat dels casos establits per llei.  
P) Òrgan responsable del fitxer:  
La Conselleria d'Empresa, Universitat i Ciència.  
Q) Servici o centre directiu davant el qual es poden exercir els drets d'accés, rectificació o cancel.lació:  
La Secretaria General Administrativa.  
R) Mesures de seguretat:  
S'adoptaran les mesures de seguretat de nivell bàsic previstes en el capítol II.


Còpia Permalink ELI